IRPC ไตรมาส 2 ประกาศกำไรดีเกินคาดทะลุ 500 ลบ. รับปัจจัยบวกเงินบาทแข็ง!
IRPC หักปากกาเซียน! ไตรมาส 2 ประกาศกำไร 506.93 ลบ. ดีเกินคาด รับปัจจัยบวกเงินบาทแข็ง!
IRPC หักปากกาเซียน! ไตรมาส 2 ประกาศกำไร 506.93 ลบ. ดีเกินคาด รับปัจจัยบวกเงินบาทแข็ง!
5 ส.ค. 2562

บริษัท ไออาร์พีซี จำกัด (มหาชน) หรือ IRPC รายงานผลการดำเนินงานประจำไตรมาส 2/2562 สิ้นสุดวันที่ 30 มิ.ย.62 มีกำไรสุทธิดังนี้

โดยผลการดำเนินงานในไตรมาสดังกล่าวบริษัทมีกำไรสุทธิลดลงเนื่องจาก บริษัทมีรายได้จากการขายสุทธิลดลง 12% เมื่อเทียบกับไตรมาส 2 ปี 2561 ส่วนใหญ่เป็นผลจากราคาขายปรับตัวลดลงตามราคาน้ำมันดิบ ขณะที่ต้นทุนน้ำมันดิบส่วนเพิ่มเทียบกับน้ำมันดูไบปรับตัวลดลง
อย่างไรก็ตามจากการที่ค่าเงินบาทแข็งค่าขึ้นต่อเนื่อง ส่งผลให้บริษัทมีกำไรจากการทำสัญญาแลกเปลี่ยนเงินต้นและดอกเบี้ยเพิ่มขึ้น 452 ล้านบาท ส่งผลให้ต้นทุนทางการเงินลดลง 460 ล้านบาท บริษัทมีกำไรจากอัตราแลกเปลี่ยนในส่วนของหนี้สินสกุลเงินเหรียญสหรัฐเพิ่มขึ้น 286 ล้านบาท
ขณะที่ก่อนหน้านี้นักวิเคราะห์หลายบริษัทหลักทรัพย์คาดการณ์ว่าผลประกอบการจะอยู่ที่ระดับ 400 ล้านบาท โดย บล.เอเชีย เวลท์ ระบุในบทวิเคราะห์ โดยคาดการณ์ว่า IRPC จะประกาศผลการดำเนินงานไตรมาส 2/62 มีกำไรสุทธิ 484 ล้านบาท
ด้าน บล.ดีบีเอส วิคเคอร์ส ระบุในบทวิเคราะห์ โดยคาดการณ์ว่าจะมีกำไรสุทธิในไตรมาส 2/62 ที่ 111 ล้านบาท ลดลง 97% จากช่วงเดียวกันเมื่อปีก่อน และลดลง 27% จากไตรมาสก่อน